Bundesliga 1963–1964

Sesongen 1963/64 var den første Bundesliga-sesongen. Først runde ble spilt 24. august 1963, siste runde gikk av stablen den 9. mai 1964. Den første Bundesligamesteren het 1. FC Köln.

Meidericher Spielverein og Eintracht Frankfurt som ble hendholdsvis nummer to og tre endte begge opp med 39 poeng og lik målforskjell med pluss 24 mål. Etter dagens regler ville Frankfurt blitt nummer to siden laget hadde scoret flere mål enn Meiderich. Fram til 1967 gjaldt imidleretid i bundesliga den såkalte målkvotienten dersom klubbene hadde like mange poeng. Målkvotienten får man ved å dele antall scorne mål med antall insluppne mål. I dette tilfellet er Meiderichs målkvotient 60:36=1,67  mens Frankfurt får 65:41=1,59. Ettersom Frankfurts kvotient er lavere er Meiderich foran på tabellen. Meidericher Spielverein er i dag kjent som MSV Duisburg, klubben byttet navn i 1967.

Preußen Münster og 1. FC Saarbrücken rykket ned til regionalligaen mens Borussia Neunkirchen og Hannover 96 vant kvalifikasjonen om opprykk til Bundesligaen.

Sesongens topscorer ble Uwe Seeler fra Hamburger SV med 30 mål.

Det aller første målet i Bundesliga ble scoret av Timo Konietzka fra Borussia Dortmund. Scoringen kom 24. august 1963 noen minutter etter klokka 1700, og falt allered etter 58 sekunder i kampen mot Werder Bremen på Weser Stadion i Bremen. I kampens siste minutt scoret Konietzka sitt andre mål for dagen, men til tross for to Konietzka-mål tapte Dortmund sin første bundesligakamp med 2-3.

De tilsammen 240 Bundesliga kampene ble sett av 5.909.776 tilskuere, det er et gjennomsnitt på 24.624 tilskuere per kamp.
VfB Stuttgart var den klubben som hadde fleste tilskuere. I gjennomsnitt kom 40.459 tilskuere for å se lagets hjemmekamper. Enkeltkampen som trakk flest tilskuere var imidlertid møtet mellom Hertha BSC og 1. FC Köln den 21. september 1963 i Berlin. 81.111 personer kom for å se denne kampen.

Cupen ble vunnet av TSV 1860 München som slo Eintracht Frankfurt 2-0 i finalen. Denne ble spilt i Neckarstadion i Stuttgart for 45.000 tilskuere.

Ligatabell	
	
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng

Litteratur

Referanser 

Bundesliga
Fotball i 1963
Fotball i 1964
1963 i Vest-Tyskland
Sport i Vest-Tyskland i 1964